Bramerc: Priznanje Srbiji
Na sednici SB UN pozdravljeno je izručenje Ratka Mladića, ali i poručeno da treba intenzivirati napore u hvatanju Gorana Hadžića
Glavni tužilac Haškog tribunala  se u obraćanju Savjetu bezbjednosti Ujedinjenih nacija zahvalio vlastima Srbije na hapšenju najtraženijeg haškog optuženika Ratka Mladića, ocjenjujući da je riječ o značajnom događaju za žrtve, Tribunal i međunarodnu pravu: Bramerc je međutim istakao da sada očekuje od vlasti u Beogradu da istraže kako je bilo moguće da se Mladić krije 16 godina i da otkriju i kazne one koji su mu pomagali, uključujući i državne službenike: Haški tužilac je kazao i da od Srbije očekuje da bez odlaganja uhapsi poslednjeg haškog bjegunca Gorana Hadžića. Savjetu bezbjednosti Ujedinjenih nacija obratio se i predsjednik Haškog tribunala , koji je ocijenio da će suđenje Mladiću svakako uticati na strategiju završetka rada Tribunala. Većina ambasadora članice Saveta bezbednosti pozdravila je hapšenje Mladića. Američka ambasadorka  rekla je da je riječ o "prekretnici na putu ka pravdi i pomirenju i naglasila da SAD pozdravljaju izjavu predsednika Borisa Tadića da je Srbija bila posvećena hapšenju Mladića. Dikarlo je rekla da Vašington očekuje da sve članice UN-a pomognu u privodjenju ratnih zločinaca pravdi, kao i da zemlje bivše Jugoslavije nastave da saradjuju s Haškim tribunalom.